Bim
Bim wiad de Weana Strossnbauhn gnaunt, wäus ollawäu so liab bimmlt. Se wiad vo den Weana Linian betriam und foaht auf Noamäuspur mit 600 V Gleichstrom. De Linianlängan beträgt 225 km und de Gleislängan 432,3 km. 2013 san 293,6 Millionan Leidl mitgfoahn. Mit 29 Linian hod de Weana Bim noch Melbourne, (Ost-)Berlin, St. Petersburg und Moskau des fünftgresste Strossnbauhnnetz vo da Wöd.

Gschicht 
Seit 1865 gibt's a Pferdetramwaylinie wo da Wiener Tramwaygesellschaft, seit 1872 hod eahnan de Neue Wiener Tramwaygesellschaft Konkurrenz gmocht. 1883 is de easchte Daumpftramway gfoahn, 1897 haums augfaungan mit da Elektrifiziarung.

Foahzeig 
 Düwag(lizenz)-Gelenktriabwogn aus de 60er und 70er-Joah vo SGP und de Lohner-Werke, Typn E1 mit de Beiwagaln c3 und c4
 De Maunnheima aus de 80er-Joah vo Bombardier, Typn E2 mim Beiwagal c5 
 Da ULF (Ultra Low Floor, scheazhoft Unsa Lustigs Foahzeig) vo Siemens; Typen A (kuaza), A1 (kuaza mit Klima), B (launga) und B1 (launga mit Klima).

Linian 

De Numman 1 bis 18 san fia Rundlinian und Tangentiallinian, de Numman 21 bis 80 san fia Radiallinian, de vom 21er (Prodastrossn) ausgehend im Uhrzeigasinn vage'm wean. Buchstabn san fia Duachgaungslinian, de wean imma ois „Wogn“ ausgsprochn (z. B. de Linie D is da D-Wogn). Des System is in da letztn Zeid scho a bissal vawoschn.

Betriabsbauhnhef' 

In den Remisn wean de Foahzeig ohgstööt und gwoat'.

Im Netz 

 Fahrplan Straßenbahn auf der Website der Wiener Linien
 Gleisplan der Wiener Straßenbahn (PDF; 663 kB)
 Großer Straßenbahnlinienplan
 Tramwayforum, Forum rund um die Wiener Straßenbahn
 Die Pferdestraßenbahn
 Die „Elektrische“ – Die Entwicklung der Straßenbahn in Wien
 Straßenbahnjournal Wiki
 Wiener Straßenbahn im Stadtverkehr-Austria-Wiki
 Website des Verbandes der Eisenbahnfreunde, Arbeitsgruppe Straßenbahn
 Umfangreiche Bilderserien mit allen Typen

Beleg 

Straßenbahn
Artikel auf Wienerisch